जो होना था, सो, तो अब हो चुका। हमारे पास यह मानने का भी कोई कारण नहीं है कि सैफ़-करीना ने जानबूझ कर किसी को चिढ़ाने की गरज से हिंदुस्तान को ‘तैमूर’ दिया है। करीना सैफ़ की दूसरी बीवी हैं और तैमूर करीना की पहली संतान होंगे, मगर सैफ़ की तीसरी औलाद हैं। बावजूद इसके न सैफ़ इतने अलपरवाह रहे होंगे कि बिना सोचे-समझे अपनी संतान को कोई नाम दे दें और न करीना इतनी लापरवाह होंगी कि नाम पर गौ़र न करें। शर्मिला भी क्या इतनी बेपरवाह हो सकती हैं कि बरसों बाद आई ख़ुशी के माथे पर यूं ही कुछ भी लिख जाने दें?